Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: államtitokról és a szolgálati titokról szóló 1995. évi LXV. törvény (Ttv.) lényeges módosítására vonatkozó előterjesztést
Paragraph Index: 1350

államtitokról és a szolgálati titokról szóló 1995. évi LXV. törvény (Ttv.) lényeges módosítására vonatkozó előterjesztést mindössze két nappal a parlamenti beterjesztés előtt küldte meg. (724/J/1999) 1999-ben mindkét alkotmányos jogot illetően fontos jogszabályok és jogszabály-módosítások születtek: A kormányülések dokumentálásával, a dokumentumok megőrzésével és nyilvánosságával kapcsolatos adatvédelmi biztosi ajánlással szoros összefüggésben született meg a titoktörvényt módosító előterjesztés, melyet a Miniszterelnöki Hivatal közigazgatási államtitkára 1999 októberében küldött meg véleményezésre, és amelyről ezt követően több hónapon át tartó vita kezdődött. Az adatvédelmi biztos az ügy jelentőségére és az előterjesztő hajthatatlanságára tekintettel több parlamenti bizottságban fejtette ki álláspontját. Az eredeti tervezet az információszabadság súlyos korlátozását vezette volna be azzal, hogy az államtitokként védendő körbe bevonta volna mindazon adatokat, amelyek „az állami szervek zavartalan működéséhez fűződő érdekeit” sérthetik vagy veszélyeztethetik. Emellett a Ttv. mellékletének 13. pontjának módosításával a Kormány működésével összefüggő valamennyi irat 50 évre

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes